
A VR alkalmazása az építészeti tervezésben: Az épületbejárás határainak túllépése

Kulcsszavak: Építészet; VR; 3D tervezés; Virtuális valóság
Egy olyan korszakban élünk, ahol a Virtual Reality (VR) egyre növekvő mértékben válik részévé mindennapi életünknek. Az elterjedő technológia, a társadalmi elfogadottság növekedése, valamint a kereskedelmi térnyerés mind hozzájárulnak ahhoz, hogy a VR egyre inkább beágyazódjon a mindennapjainkba. A virtuális valóság lehetőséget biztosít számunkra immerzív térélmények átélésére, ezáltal az ebben rejlő lehetőségek tára végtelen.
Az építőipar különböző szegmenseiben is egyre elterjedtebbek lettek a VR eszközök, felhasználásuk köre ugyanakkor még szűkösnek mondható. Legelterjedtebb felhasználási módja, a különböző virtuális túrák, bejárások egy épületen belül, ami lehet egy megépült épület, vagy egy tervezett épület megfelelően kidolgozott háromdimenziós látványa.
Tudományos kutatásunk témája a VR eszközök építőipari felhasználásának vizsgálata az épületbejáráson túl. Ezeknek az eszközöknek a felhasználási palettája ennél jóval színesebb, ebben a dolgozatban saját esettanulmányokon keresztül szeretnénk feltérképezni a jelenlegi felhasználási lehetőségeket, valamint használhatóságukat.
A dolgozat során megvizsgáljuk, hogy a tervezés mely fázisaiban miként használhatóak a VR eszközök, és mennyiben tudják megkönnyíteni a tervezési folyamatot, valamint, hogy milyen szinten tudják átfogóbbá tenni a tervezési folyamatot.
Az esettanulmányokon keresztül szeretnénk prezentálni a jelenlegi lehetőségeket, valamint kiértékelni ennek a technológiának a jelenlegi helyzetét az építőiparban, és a különböző felhasználási lehetőségek relevanciáját vizsgálva bemutatva a szakmagyakorlóknak az esetleges jövőbeli trendjeit, illetve alkalmazhatóságát a technológiának.



